text: Sydjysk sejler-duo leverer stabile resultater
  10 august 2016 kl. 20.34
  Sejler-duoen Anette Viborg, Horsens Sejlklub, og Allan Nørregaard fra Kolding Sejlklub har været på vandet to gange onsdag aften.
  Opdatering torsdag klokken 19.26: I den udskudte tredje sejlads, der blev afviklet i dag, sluttede duoen som nummer ni.
  I bådtypen nacra 17 har Anette Viborg og Allan Nørregaard været på vandet i deres to første OL-sejladser. I første sejlads krydsede de målstregen som nummer otte, mens de i andet løb var nummer ni. Samlet giver det dem en sjetteplads.
  Parret skulle også have været på vandet i en tredje sejlads onsdag aften, men den blev udskudt på grund af vejrforholdene. Derfor skal de torsdag igennem fire  sejladser - tre oprindeligt planlagte plus den fjerde, der måtte aflyses onsdag.
  